Diari Oficial de la Generalitat Valenciana


Sumari del DOGV 8340, del 17-07-2018 (2018/6916)

RESOLUCIÓ de 5 de juliol de 2018, del conseller d'Economia Sostenible, Sectors Productius, Comerç i treball, per la qual s'amplien els serveis mínims establits en la Resolució de 2 de juliol de 2018, del conseller d'Economia Sostenible, Sectors Productius, Comerç i Treball, en ocasió de la vaga convocada per al personal de les empreses de la Associació de la Comunitat Valenciana d'Empreses d'Ambulàncies (ACVEA).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8340

Data del DOGV
:   17-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6916


Data del document
:   05-07-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * vaga

RESOLUCIÓ de 5 de juliol de 2018, del conseller d'Economia Sostenible, Sectors Productius, Comerç i treball, per la qual s'amplien els serveis mínims establits en la Resolució de 2 de juliol de 2018, del conseller d'Economia Sostenible, Sectors Productius, Comerç i Treball, en ocasió de la vaga convocada per al personal de les empreses de la Associació de la Comunitat Valenciana d'Empreses d'Ambulàncies (ACVEA). [2018/6916]  
  
  
El conseller d'Economia Sostenible, sectors Productius, Comerç, i Treball i, per delegació de firma, la directora general de Treball i Benestar Laboral, en data 5 de juliol de 2018, han resolt l'ampliació dels serveis mínims d'aplicació en la vaga del personal de les empreses de la Associació de la Comunitat Valenciana d'Empreses d'Ambulàncies (ACVEA) convocada des del dia 3 de juliol de 2018 amb caràcter indefinit. Als efectes del seu total coneixement, el contingut integre de la dita resolució es troba en la següent adreça: http://www.indi.gva.es/web/dg-trabajo.  
La part dispositiva de la referida resolució de 5 de juliol de 2018, estableix:  
  
Primer  
Ampliar els serveis essencials mínims establits, als efectes previstos en article 10.2 del Reial decret llei 17/1977, de 4 de març, i disposicions concordants, en la Resolució de la directora general de Treball i Benestar Laboral de 2 de juliol de 2018 amb ocasió de la vaga convocada amb caràcter indefinit per al personal de les empreses de la Associació de la Comunitat Valenciana d'Empreses d'Ambulàncies (ACVEA) respecte del percentatge establit per a les unitats del suport vital bàsic (SVB), sense que es modifiquen els assenyalats per al transport sanitari urgent prestat per les ambulàncies SAMU, els explants, els trasllats d'emergència greu per catàstrofes o semblants i el del servei del transport prestat per ambulàncies TNA, transport no assistit, quedant de la manera següent.  
S'establixen uns serveis essencials mínims consistents en:  
- El 100 % del servei habitual, per al transport sanitari urgent prestat per les ambulàncies SAMU, explants, el SVB (suport vital bàsic) i trasllats d'emergència greu per catàstrofes o similiars.  
- El 60 % del servei habitual per al transport prestat per les ambulàncies TNA (transport no assistit), amb prioritat per als trasllats dels pacients oncològics, els sotmesos a proves diagnòstiques, radioteràpia, quimioteràpia i el tractament d'hemodiàlisi, així com les altes hospitalàries que requerisquen el seu trasllat en llitera.  
L'ocupació dels equips que integren els serveis mínims tindran caràcter rotatori.  
A cada una de les empreses, oït el comitè de vaga, correspondrà l'aplicació d'aquests serveis, així com els altres de caràcter essencial no previstos en aquest acte, que hauran de prestar-se amb els mitjans personals estrictament necessaris per a assegurar la seua prestació en condicions de màxima seguretat, responsabilitzant-se les parts del compliment d'aquests serveis essencials mínims.  
  
Segon  
El que disposen els apartats anteriors d'aquesta resolució, no suposarà cap limitació dels drets que la normativa reguladora de la vaga reconega al personal en la dita situació no empleat en la cobertura dels serveis mínims establits, ni tampoc afectarà la tramitació o efectes de les peticions que motiven la vaga.  
  
Tercer  
Notifiqueu la resolució als serveis competents de la Conselleria de Sanitat Universal i Salut Pública, al sindicat convocant i a l'Associació de la Comunitat Valenciana d'Empreses d'Ambulàncies.  
  
Quart  
La present resolució tindrà efectes immediats des de la data de la seua notificació a les parts interessades.  
  
Amb la notificació s'advertirà a les parts el dret que els assistix de recórrer la present resolució davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposa la Llei 29/1998, de 13 de juliol, reguladora de la jurisdicció contenciosa administrativa, dins del termini dels deu dies hàbils següents a la seua notificació, en la forma prevista en els articles 115 i següents de la mencionada llei.  
  
València, 5 de juliol de 2018.- El conseller d'Economia Sostenible Sectors Productius, Comerç i Treball, p. d. f. (R del conseller d'Economia Sostenible, Sectors Productius, Comerç i Treball de 27.07.2015), la directora general de Treball i Benestar Laboral: Cristina Moreno Fernández.